Lineáris vs nonlineáris (on-demand vagy non-demand?)

Koltai Péter, TV2
Egyre gyakrabban felmerülő iparági kérdés, hogy a tévézés és videó használat során a döntően még lineáris fogyasztásra milyen hatással lesz a non-lineáris lehetőségek egyre szélesebben igénybe vehető köre. Valóban akkora nagy veszélyt, vagy épp ellenkezőleg, jó kiegészítést jelentenek ezek az új lehetőségek a régi hagyományos tévézésre? Mi az oka annak, hogy az áttörés még nem történt meg, van-e ennek egyszerű, hétköznapi magyarázata? Ami kijelenthető, hogy a digitális videó még nem állította félre a hagyományos TV-s piacot, de miért nem? Mik a főbb trendek, amelyekre azonban mindenképp figyelnie kell a tévé iparágnak annak érdekében, hogy a jelenlegi pozícióit a lehető legtovább tarthassa fenn, illetve szerezhessen újakat a digitális világban. Mert a világ egyértelműen átalakul, ahol a régi szereplők mellett szólnak ugyan érvek, ám ezek lebontása éppen az új szereplők legfőbb kihívása.